A Honvéd megváltozik tavaszra
Alighanem lesznek változások a remek őszt produkáló Honvéd keretében a tulajdonos, George F. Hemingway szerint.
A kispesti klubtulaj chat-napot tartott hétfőn, és bőszen válaszolgatott a szurkolók bőven érkező kérdéseire.

A legtöbb drukker amiatt aggódott, hogy a félszezonban jól teljesítő Honvéd kerete meggyengül tavaszra, elsősorban Danilo és Torghelle Sándor távozásáról vagy maradásáról érdeklődtek.

George F. Hemingway nem ment bele a részletekbe, de válaszaiból az derült ki, hogy legalább az egyik , de lehet hogy mindkét játékos eligazol, ha megfelelő ajánlat érkezik, a pótlás valószínűléeg külföldről érkezhet.

Biztosnak látszik Ikande és Zelenka távozása, Németh Norbertre viszont továbbra is számítanak.

“A távozókat a lehetőségeinghez mérten igyekszünk pótolni. Hosszú távon az a célunk, hogy egy-két kiemelkedő igazolás mellett a Magyar Futball Akadémia adja a csapat oroszlánrészét” – mondta a tulajdonos, aki szeretné, ha a piros-feketék 2012-ben kijutnának a nemzetközi kupaporondra.

A Honvéd a téli időszakban a tervek szerint 9-10 felkészülési mérkőzést játszik.

Kövess minket a Facebookon is!
Foci